Unha **doenza conxénita** é aquela que se manifesta dende o nacemento, xa sexa producida por un trastorno ocorrido durante o desenvolvemento embrionario, durante o parto, ou como consecuencia dun defecto hereditario.

As exposicións a produtos químicos no medio ambiente poden prexudicar a función reprodutiva humana de moitas maneiras. Os sistemas reprodutivos masculinos e femininos son importantes sistemas de órganos, os cales son sensibles a numerosos axentes químicos e físicos. A ampla gama de resultados reprodutivos adversos inclúe unha redución na fertilidade, abortos espontáneos, baixo peso ó nacer, malformacións e deficiencias do desenvolvemento.

Taxa de ocorrencia
------------------

### Relación das anomalías conxénitas co sexo

Moitos estudos atoparon que a frecuencia de aparición de certas malformacións conxénitas depende do sexo do neno.

Por exemplo, a estenose pilórica ocorre máis a miúdo en homes, mentres que a luxación conxénita de cadeira é de catro a cinco veces máis probable en mulleres. Entre os nenos cun ril, hai aproximadamente o dobre de homes, mentres que entre os nenos con tres riles hai aproximadamente 2,5 veces máis mulleres. O mesmo patrón obsérvase entre os bebés cun número excesivo de costelas, vértebras, dentes e outros órganos que nun proceso de evolución sufriron redución, entre eles hai máis mulleres. A anencefalia prodúcese con aproximadamente o dobre de frecuencia nas mulleres. A cantidade de nenos que nacen con 6 dedos é dúas veces maior que a cantidade de nenas.

Ó redor do 3% dos recentemente nados teñen unha "anomalía física importante", o que significa unha anomalía física que ten un significado cosmético ou funcional. As anomalías conxénitas físicas son a principal causa de mortalidade infantil nos Estados Unidos, e representan máis do 20% de todas as mortes infantís.

Notas
-----

1. ↑  *Abriendo caminos: principios básicos de fibromialgia, fatiga crónica e intolerancia química múltiple* (en castelán). Lulu.com. ISBN 9788496516113.
2. ↑  Gittelsohn A. Milham S. (1964) Statistical study of twins—methods. Am. J. Public Health Nations Health **54** p. 286–294.
3. ↑  Fernando J. Arena P. Smith D. W. (1978) Sex liability to single structural defects. Am. J. Dis. Child **132** p. 970 –972.
4. ↑  Lubinsky M. S. (1997) Classifying sex biased congenital anomalies. Am. J. Med. Genet. **69** p. 225–228.
5. ↑  Lary J. M. Paulozzi L. J. (2001) Sex differences in the prevalence of human birth defects: a population-based study. Teratology **64** p. 237–251.
6. ↑  Wei Cui, Chang-Xing Ma, Yiwei Tang, e. a. (2005) Sex Differences in Birth Defects: A Study of Opposite-Sex Twins. Birth Defects Research (Part A) **73** p. 876–880.
7. ↑  World Health Organization (reports). "Congenital malformations", Geneve, 1966, p. 128.
8. ↑  Darwin C. (1871) The descent of man and selection in relation to sex. London, John Murray, 1st ed.

|  |  |
| --- | --- |
| Control de autoridades | 
* Wd: Q727096
* BNCF: 5056
* BNF: 165378758
* BRE: 3159677
* EBID: ID
* GND: 4039561-3
* JSTOR: congenital-anomalies
* LCCN: sh85000182
* MAG: 2779778371

 |

|  |  |
| --- | --- |
| Identificadores | 
* DiseasesDB: 28811
* DOID: DOID:0080015
* MeSH: D009358
* MeSH: C16

 |